als_Latn dik_Latn sag_Latn
Kryetari i Komunës së Mitrovicës, Agim Bahtiri, ka pritur të martën kryetarin e Aleancës Kosova e Re (AKR), Behxhet Pacolli, me të cilin ka biseduar për zhvillimet e fundit në këtë komunë.
Sipas një njoftimi të Komunës së Mitrovicës, kryetari Bahtiri, e ka njoftuar liderin e AKR-së, Pacolli me projektet që janë duke u realizuar në Komunën e Mitrovicës, dhe ato që pritet të realizohen, me theks të veçantë për debatin publik që është mbajtur një ditë më parë rreth projektit të “Green 3 Power”.
“Në përgjithësi punët janë duke shkuar mirë në realizimin e projekteve që kanë nisur më parë, ndërkaq tani po presim edhe fillimin e realizimit të projekteve të tjera. Një nga projektet më të mëdha është edhe ajo e riciklimit të mbeturinave e kompanisë amerikane “Green 3 Power”. Dje kemi pas debat publik për këtë projekt, ku përfaqësuesit e kompanisë në fjalë janë shpreh të gatshëm për fillimin e implementimit të projektit pas përfundimit të procedurave dhe njoftuan se kanë rrit shumën e investimeve, nga 60 në 96 milionë”, citohet të ketë thënë kryetari Bahtiri.
Ndërkaq shtohet se lideri Pacolli, e ka përgëzuar kryetarin Bahtiri, për angazhimin e tij maksimal në realizimin e projekteve me interes për qytetarët e kësaj komune dhe zhvillimin ekonomik, duke e inkurajuar atë që të vazhdoj të punoj në të mirë të qytetit dhe të qytetarëve, sepse rezultatet nuk do mungojnë. /Telegrafi/
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn